पाएं अपने शहर की ताज़ा ख़बरें और फ्री ई-पेपरडाउनलोड करें
इंदौर। ट्रेन में खाने की क्वालिटी खराब है तो यात्री इसकी शिकायत टोल-फ्री नंबर 1800-111-321 पर कर सकेंगे। रेलवे ने यात्रियों की सुविधा के लिए टिकट पर ही यह नंबर प्रिंट करना शुरू कर दिया है।
यदि यात्री ने ई-टिकट बनवाया है तो मोबाइल पर आने वाले मैसेज पर भी इस नंबर की जानकारी आएगी। रेलवे जनसंपर्क विभाग के अनुसार यात्री सुबह 7 से रात 10 बजे तक टोल-फ्री नंबर पर शिकायत कर सकेंगे। शिकायत सही मिली तो संबंधित कैटरर्स या वेंडर पर जुर्माना किया जाएगा।
टोल फ्री हेल्पलाइन नंबर रेलवे ने पहले ही शुरू कर दिया था, लेकिन जरूरत के वक्त यात्रियों को नंबर याद नहीं रहता था। इससे इस सुविधा का लाभ नहीं ले पाते थे। टिकट पर नंबर रहने से यात्रियों को नंबर ढूंढने की जरूरत नहीं होगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn